Marala en concert este dimecres dins de la programació de l’Off Romà
24 d’agost 2021

![Imagen sin texto alternativo.](/media/ktoo3wj0/90-c_marala.jpg)  
  

Continua la programació del festival Sagunt a Escena el dimecres, 25 d'agost, amb un espectacle més de l’Off Romà, que és l'oferta d'espectacles gratuïts que es representen als carrers i les places de la ciutat en el marc del festival Sagunt a Escena.  
  

En esta ocasió, seran les xiques del grup de música en català, Marala, les encarregades de portar el ritme als carrers del municipi. L'entrada és gratuïta, l'espectacle complet té una duració de 75 minuts i l'actuació tindrà lloc en la Plaça Cronista Chabret de Sagunt a les 21 hores.   
  

Marala és un grup musical integrat per Selma Bruna, Clara Fiol i Sandra Monfort. Tres dones artistes i compositores originàries de Catalunya, les Illes Balears i la Comunitat Valenciana. Dalt de l'escenari s'evidencia la complicitat de les veus i els cossos. Es mostren tal com són: valents i feministes, despertes i conscients alhora que sensibles i vulnerables, carismàtiques i virtuoses.   
  

_A trenc d’alba_ és el seu primer treball discogràfic. Una trobada de composicions pròpies que giren al voltant dels cants de la terra. Veus de tradició i de proximitat que es mesclen amb guitarres i instruments de percussió tradicionals. Marala oferix un directe de veus, guitarres i percussió. Tots els instruments passen per totes les mans sobre l'escenari, i en algun moment les veus s'atrevixen a sonar soles.  
  

L’Off Romà està organitzat per l’Institut Valencià de Cultura de la Generalitat Valenciana i per l'Ajuntament de Sagunt, amb la col·laboració de la Diputació de València.

  

  

*   [](http://www.facebook.com/sharer.php?u=https://aytosagunto.es/va/actualitat/marala-en-concert-este-dimecres-dins-de-la-programacio-de-l-off-roma/ "Facebook")
*   [](http://twitter.com/share?url=https://aytosagunto.es/va/actualitat/marala-en-concert-este-dimecres-dins-de-la-programacio-de-l-off-roma/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/marala-en-concert-este-dimecres-dins-de-la-programacio-de-l-off-roma/ "Linked In")
*   [](mailto:?body=https://aytosagunto.es/va/actualitat/marala-en-concert-este-dimecres-dins-de-la-programacio-de-l-off-roma/)